**אליזבט צורקוב** (נולדה ב-1985 או ב-1986) היא חוקרת בתחום המזרח התיכון, שנחטפה במרץ 2023 בבגדאד על-ידי כתאא'ב חזבאללה, ארגון טרור עיראקי פרו-איראני.

ביוגרפיה
--------

צורקוב נולדה בלנינגרד שברוסיה להורים ממוצא יהודי, שנכלאו בסיביר בשל פעילותם נגד המשטר הסובייטי. משפחתה עלתה לישראל כשהייתה בת ארבע ונשלחה לקיבוץ. לאחר מכן החליטו הוריה מסיבות אידאולוגיות לעבור מהקיבוץ לכפר אלדד. בשנת 2004 עברה צורקוב מהפך אידאולוגי בעקבות היכרות עם פעילי זכויות אדם ממדינות ערב. היא מחזיקה באזרחות ישראלית ורוסית. בין השנים 2006–2008 הייתה עוזרת של השר לשעבר נתן שרנסקי.

צורקוב היא בעלת תואר ראשון בתקשורת ויחסים בינלאומיים מהאוניברסיטה העברית, ותואר שני בהיסטוריה של המזרח התיכון מאוניברסיטת תל אביב. היא דוקטורנטית בפקולטה למדעי המדינה באוניברסיטת פרינסטון, ועמיתת מחקר במכון ניוליינס לאסטרטגיה ולמדיניות האמריקאי ובפורום לחשיבה אזורית. צורקוב שהתה בכורדיסטן ובבגדאד לצורך עבודת שדה שעשתה במסגרת עבודת הדוקטורט שלה, שעסקה בתנועה השיעית של מוקתדא א-סדר, במפלגת האיחוד הפטריוטי של כורדיסטן ובכוחות לבנוניים בלבנון. עבודת השדה בבגדאד הייתה ידועה למספר חוקרים ועובדים באוניברסיטת פרינסטון, לרבות החוקרים שכיהנו בוועדת הדוקטורט של צורקוב: פרופסור אמני ג'מאל (אנ') (דיקאן בית הספר ליחסים בינלאומיים באוניברסיטת פרינסטון), פרופסור טלי מנדלברג (אנ') ופרופסור מארק ביסינג'ר (אנ').

צורקוב הייתה פעילה בארגוני זכויות אדם בישראל ובמזרח התיכון. היא דוברת רוסית, עברית, ערבית ואנגלית והייתה עורכת בוויקיפדיה העברית.

חטיפתה
------

מכתב של 16 חברי קונגרס הקוראים לנשיא ארצות הברית ג'ו ביידן ולמזכיר המדינה אנטוני בלינקן לפעול לשחרורה של צורקוב.
צורקוב נחטפה ב-26 במרץ 2023 בעיראק על ידי המיליציה השיעית "כתאא'ב חזבאללה" ("גדודי חזבאללה"), שנתמכת על ידי כוח קודס של משמרות המהפכה. בכתבה שפורסמה ב"ניו יורק טיימס" נאמר שהיא נחטפה לאחר שחזרה לביתה מבית קפה בשכונת קראדה בבגדאד. ב-5 ביולי 2023 התיר משרד ראש הממשלה לפרסם את הידיעה על חטיפתה. משרד החוץ הודיע כי צורקוב עודנה בחיים, וכן כי "ישראל רואה בעיראק כמי שאחראית לגורלה ולשלומה".

מספר ימים לאחר חטיפתה דווח בתקשורת העיראקית על "חטיפתה של אישה רוסייה המחזיקה באזרחות אמריקנית", וייתכן שמדובר בצורקוב. לפי מקור עיראקי, צורקוב לא מחזיקה באזרחות אמריקנית, אלא באזרחות ישראלית ורוסית. היא נכנסה לעיראק לאחר שהוזהרה שלא להיכנס[דרוש מקור]. תחילה ביקרה באזור כורדיסטן, לפני שהגיעה לבגדאד. שגרירות רוסיה בבגדאד מסרה לכאן חדשות כי "אין להם שום מידע הקשור לצורקוב", לא לגבי האזרחות שלה ולא לגבי מה שקרה לה בעיראק.

בתחילת חודש מרץ 2023 עברה צורקוב ניתוח חירום בעיראק לטיפול בפגיעה חמורה בחוט השדרה. כעבור שבועיים, בעודה מתאוששת מהניתוח, נחטפה מדירתה יחד עם שותפתה, חוקרת עיראקית. תחילה הוחזקה בידי שירותי הביטחון העיראקיים, ולאחר מכן הועברה לידי כתאא'ב חזבאללה. רשת הטלוויזיה העיראקית "א-ראבעה" (אנ') פרסמה ב-6 ביולי 2023 תיעוד של צורקוב לפני החטיפה בו היא נצפית יוצאת מבית קפה בחברת גבר. בכתבה נמסר כי זהו התיעוד האחרון שלה לפני החטיפה. מגעים לשחרורה מתנהלים בכמה ערוצים ובהם ממשלת רוסיה, ארצות הברית וגורמים נוספים.
ב-7 ביולי הודיע דובר ממשלת עיראק, באסם אל-עוואדי, כי הממשלה פתחה בחקירה רשמית על חטיפתה של צורקוב בבגדאד. ב-8 ביולי פורסם ביומון "א-שרק אל-אווסט" כי ישראל ואיראן מנהלות משא ומתן חשאי לחילופי שבויים. ב-8 בספטמבר קראו ארבעה ארגונים לזכויות אדם - אמנסטי אינטרנשיונל, Human Rights Watch, Scholars at Risk (אנ') ו-Democracy for the Arab World Now (אנ') - לשלטונות עיראק להבטיח את שחרורה המיידי של צורקוב.

ב-13 בנובמבר 2023 פורסם תיעוד ובו נראית צורקוב מתוודה על כך שהייתה סוכנת של המוסד ושל ה-CIA אך ההנחה היא שדבריה לא נאמרו מרצונה החופשי.

קישורים חיצוניים
----------------

* אתר האינטרנט הרשמי של אליזבט צורקוב (באנגלית)
* אליזבט צורקוב, ברשת החברתית פייסבוק
* אליזבט צורקוב, ברשת החברתית אקס (טוויטר)
* מאמרים מאת אליזבט צורקוב, באתר הפורום לחשיבה אזורית, ‏18 במאי 2022
* יזהר באר, "התמונה במזה"ת מורכבת מזו של ה'צבי יחזקאלים' וה'מוטי קידרים'" ראיון עם אליזבט צורקוב, באתר הארץ, 26 באוגוסט 2021
* https://www.bringelizabethhome.com - אתר שיצרה משפחת צורקוב במסגרת המאמצים לקדם את שחרורה.
* אריאל כהנא, נטע בר, שירית אביטן כהן, ישראלית נחטפה בעיראק ומוחזקת בידי מיליציה שיעית; לשכת רה"מ: "היא בחיים", באתר ישראל היום, 5 ביולי 2023
* איתמר אייכנר, יואב זיתון, גורם מדיני: "אליזבט בעיראק ומצבה טוב, בוודאות. היא לא סוכנת, הגעתה - תקלה", באתר ynet, 5 ביולי 2023
* אליזבט צורקוב, עיראק, "עברתי מחסומי מיליציות, כמה מטופש יהיה להסתבך": הכתבה של אליזבט צורקוב מעיראק, 4 שנים לפני החטיפה, באתר ynet, 6 ביולי 2023
* רועי קייס, במקום הלא נכון, בזמן הלא נכון: מאחורי חטיפת אליזבט צורקוב, באתר כאן – תאגיד השידור הישראלי, 21 ביולי 2023

* דניאל אדלסון, חצי שנה לחטיפת אליזבט בעיראק: "חשש כבד לחייה. ישראל בבעיה, על ארה"ב לסייע", באתר ynet, 21 בספטמבר 2023

* Noor Ibrahim, Princeton University Accused of Botching Response to Kidnapping of Elizabeth Tsurkov in Iraq, The Daily Beast, ‏September 29, 2023 (באנגלית)

הערות שוליים
------------

1. 1 2 3  יזהר באר, "התמונה במזה"ת מורכבת מזו של ה'צבי יחזקאלים' וה'מוטי קידרים'", באתר הארץ, 26 באוגוסט 2021
2. 1 2  איתמר אייכנר, הותר לפרסום: ישראלית נחטפה ע"י מיליציה פרו-איראנית בעיראק, באתר ynet, 5 ביולי 2023
3. 1 2 3  רועי קייס, רועי שרון, גילי כהן וסולימאן מסוודה, משרד רה"מ: חוקרת ישראלית נעלמה בעיראק - ונחטפה בידי מיליציה שיעית, באתר כאן – תאגיד השידור הישראלי, 5 ביולי 2023
4. 1 2 3  איתמר אייכנר, החטיפה בחזרה מהקפה, המגעים החשאיים | כל מה שידוע על הישראלית בעיראק, באתר ynet, 6 ביולי 2023
5. ↑  "Elizabeth Tsurkov". *New Lines Institute for Strategy and Policy* (באנגלית). נבדק ב-2023-07-05.
6. ↑  אליזבט צורקוב, באתר הפורום לחשיבה אזורית
7. 1 2
8. ↑  נינה פוקס, ביקרה בעיראק וסוריה, חששה מהמיליציות: זו הישראלית שנחטפה, באתר ynet, 5 ביולי 2023
9. ↑  יהושע בריינר, חיילים עם ערכים, עיתון במחנה, 23 במרץ 2007
10. ↑  בנצי רובין, ‏הותר לפרסום: ישראלית מוחזקת בידי מליציות בעיראק, באתר "סרוגים", 5 ביולי 2023
11. ↑  טל שלו‏, הותר לפרסום: ישראלית נחטפה על ידי מיליציה שיעית בעיראק, באתר וואלה!‏, 5 ביולי 2023
12. ↑  אנה ברסקי, ‏הותר לפרסום: ישראלית נחטפה על ידי מיליציה של חיזבאללה בעיראק, באתר מעריב אונליין, 5 ביולי 2023
13. ↑  רועי קייס ועמיחי שטיין, הישראלית ושותפתה נחטפו מתוך הבית השכור: פרטים חדשים מתוך עיראק, באתר כאן – תאגיד השידור הישראלי, 6 ביולי 2023
14. ↑  "נפתחה חקירה רשמית": ממשלת עיראק בתגובה ראשונה לחטיפת האזרחית הישראלית, באתר מעריב אונליין, 7 ביולי 2023
15. ↑  שמעון מיג'אן, החלפת שבויים? דיווח - ישראל ואיראן במו"מ על הישראלית, באתר כאן – תאגיד השידור הישראלי, 9 ביולי 2023
16. ↑    ,
17. ↑  , X (formerly Twitter)
18. ↑  ליאור בן ארי, ליהיא גורדון, דיברה גם על המלחמה בעזה: סימן חיים מאליזבט צורקוב, חודשים אחרי שנחטפה בעיראק, באתר ynet, 13 בנובמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* GND: 1189225700
* VIAF: 5156219443904742568
* WorldCat (עם VIAF): 5156219443904742568

 |